recursal/SuperWikiNEXT-32B huggingface dataset:
জাপানের আইসে, মাইতে রাতে আলোকিত চেরি ফুল, দোকানের জানালাগুলি থেকে হালকা আলো এবং জাপানি লণ্ঠন।
একটি কনসার্ট হলে স্বল্প-তীব্রতার আলো এবং লেজারের প্রভাব দৃশ্যমান।
ফটোমেট্রিতে **আলোকসজ্জা** হল প্রতি ইউনিট ক্ষেত্রফলের উপরে মোট আলোকিত প্রবাহের ঘটনা। এটি এমন একটি পরিমাপ যা ঘটনার আলো পৃষ্ঠকে আলোকিত করে, তরঙ্গদৈর্ঘ্যকে ওজনের দ্বারা আলোকিত ফাংশন দ্বারা মানবীয় উজ্জ্বলতা উপলব্ধিটির সাথে সম্পর্কিত করতে পারে। একইভাবে, লুমিনাস ইমিট্যান্স হ'ল পৃষ্ঠ থেকে নির্গত প্রতি ইউনিট ক্ষেত্রের আলোকিত প্রবাহ। আলোকিত নির্গমনকে আলোকিত বহির্গমন হিসাবেও পরিচিত।

এসআই উদ্ভূত ইউনিটগুলিতে এগুলি লাক্স (এলএক্স), বা সমতুল্য প্রতি বর্গমিটার (সিডি · এসআর · এম − 2) এ লুমেন্সে পরিমাপ করা হয়। সিজিএস সিস্টেমে আলোকসজ্জার এককটি হ'ল ফটো, যা ১০০০০ লাক্সের সমান। পাদ-মোমবাতি আলোকবিদ্যার একটি নন-মেট্রিক ইউনিট যা ফটোগ্রাফিতে ব্যবহৃত হয়।

আলোকসজ্জাটিকে আগে প্রায়শই উজ্জ্বলতা বলা হত, তবে এটি শব্দের অন্যান্য ব্যবহারের সাথে যেমন- আলোকিত অর্থ বোঝাতে বিভ্রান্তি সৃষ্টি করে। "উজ্জ্বলতা" কখনই পরিমাণগত বর্ণনার জন্য ব্যবহার করা উচিত নয়, তবে কেবল শারীরবৃত্তীয় সংবেদনগুলি এবং আলোর উপলব্ধিগুলির অনুপযুক্ত উল্লেখের জন্য।

মানব চোখ ২ ট্রিলিয়ন-ভাঁজ রেঞ্জের চেয়ে কিছু বেশি দেখতে সক্ষম: সাদা বস্তুর উপস্থিতি স্টারলাইটের অধীনে কিছুটা স্পষ্টতই ৫ × ১০-৫ লাক্সে, উজ্জ্বল প্রান্তে, এখানে বড় পাঠ্য পড়া সম্ভব ১০৮ লাক্স, বা সরাসরি সূর্যের আলো থেকে ১০০০ গুণ, যদিও এটি খুব অস্বস্তিকর হতে পারে এবং দীর্ঘস্থায়ী আফটারমেজগুলির কারণ হতে পারে।

তথ্যসূত্র
---------

1. ↑  "Episode 534: The History of Light"। *NPR.org* (ইংরেজি ভাষায়)। সংগ্রহের তারিখ ২০২০-০৫-১৭।
| গ্রিক দেবতাগণেরধারাবাহিক |
| --- |
| * তিতান
* অলিম্পিক্স
* জলজ দেবতাগণ
* চোনিক দেবতাগণ
* মাইসোনিয়ান দেবতাগণ
* ব্যক্তিগত ধারণা
* অন্যান্য দেবতাগণ
 |
| টাইটান |
| দ্বাদশ টাইটান
অকেয়ানোস এবং তেথুস,
হুপেরিয়ন এবং থেইয়া,
কয়উস এবং ফয়বে,
ক্রোনোস এবং রেয়া,
নেমোসাইনে, থেমিস,
ক্রিউস, ইয়াপেতুস
ক্রোনসের সন্তানরা
জিউস, হেরা, পসেইডন, হেডিস,
হেস্তিয়া, দেমেতের, কিরন
অকেয়ানোসের সন্তানরা
ওশেনিড, পোটেমই
হাইপারিয়নের সন্তানরা
হেলিয়স, সেলেনে, এয়স
ক্রোনোসের সন্তানরা
লেলান্টস, লেটো, আস্তেরিয়া
ইয়াপেতুসের সন্তানরা
আতলাস, প্রমিথিউস,
এপিমেথেউস, মেনয়তিউস
ক্রিউসের সন্তানরা
আস্ত্রাইয়ুস, পাল্লাস, পের্সেস |
| * দে
* স
 |

গ্রিক পুরাণে, **আস্তেরিয়া** (প্রাচীন গ্রিক: Ἀστερία) নামে এগারজন ব্যক্তি ছিলেন। তারা হলেন টাইটান কয়উস ও ফয়বের কন্যা, আমাজন নারী, হেলিয়াড, ডানাইড, আলকিনাইডিস, করোনাসের কন্যা, তেউসারের কন্যা, ফোকাসের উপপত্নী, বেলেরোফোনের উপপত্নী, অ্যাথেনীয় দাসী, এবং তেলেমাকো অপেরার চরিত্র।

কয়উসের কন্যা
-------------

আস্তেরিয়া ছিলেন টাইটান কয়উস ও ফয়বের কন্যা এবং লেটোর বোন। হেসিয়ডের *থিওগনি* অনুসারে, পের্সেসের ঔরসে তার গর্ভে একটি সন্তান জন্মে, সে হল ডাইনিদের দেবী হেকাতে।

আমাজন নারী
----------

আস্তেরিয়া ছিলেন হিরাক্লিজ কর্তৃক খুন হওয়া নবম আমাজন নারী।

হেলিয়াড
--------

আস্তেরিয়া বা আস্তরিস ছিলেন হেলিয়স ও ক্লিমেনে বা সেটোর কন্যা। নদীর দেবতা হাইডেসপিসের সাথে তার বিয়ে হয় এবং তাদের পুত্র ডেইয়াডিস ভারতের রাজা হন।

ডানাইড
------

আস্তেরিয়া ছিলেন ডানাইডদের একজন, যারা বিয়ের রাতে তাদের স্বামীকে খুন করত এবং ডানাউসের কন্যা। আস্তেরিয়া স্বল্প সময়ের জন্য চাইতাসের স্ত্রী ছিলেন।

আলকিনাইডিস
----------

আস্তেরিয়া আলকিনাইডিসদের একজন ছিলেন। সে তার বোনদের সাথে সমুদ্রে উড়ে যায় এবং মাছরাঙ্গা পাখিতে রূপান্তরিত হয়।

করোনাসের কন্যা
--------------

আস্তেরিয়া করোনাসের কন্যা এবং সম্ভবত তিনি এবং অ্যাপোলো ভবিষ্যৎদ্রষ্টা ইডমনের পিতামাতা।

তেউসারের কন্যা
--------------

তেউসার এবং সাইপ্রাসের ইউনের কন্যার নামও আস্তেরিয়া ছিল।

ফোকাসের উপপত্নী
---------------

আস্তেরিয়া বা আস্তেরোডিয়া ছিলেন ফোকাসের উপপত্নী। তাদের সন্তান ক্রিসাস ও পানোপাস।

বেলেরোফোনের উপপত্নী
-------------------

আস্তেরিয়া ছিলেন হাইডিয়াসের কন্যা। তিনি বেলেরোফোনের উপপত্নী এবং তাদের সন্তান হাইডিসস। তার পুত্র কারিয়া শহর প্রতিষ্ঠা করেন, যা তার নামেই নামকরণ করা হয়।

অ্যাথেনীয় দাসী
---------------

আস্তেরিয়া একজন অ্যাথেনীয় দাসী ছিলেন যাকে মিনোতরের সম্ভাব্য উৎসর্গ করা হওয়ার কথা ছিল, যা ফুলদানির চিত্রের অঙ্কিত হয়।

তেলেমাকো অপেরার চরিত্র
----------------------

ক্রিস্টফ ভিলিবাল্ড গ্লুক তার ১৭৬৫ সালের *তেলেমাকো* অপেরার একটি চরিত্রের নাম দেন আস্তেরিয়া। অপেরাটি হোমারের ওডিসি অবলম্বনে হলেও, সেখানে এই নাম ছিল না।

তথ্যসূত্র
---------

1. ↑  Hesiod, "Theogony", 404ff।
2. ↑  Hesiod, "Theogony", 409–11
3. ↑  Diodorus Siculus, "Library of History", 4. 16.3 (on-line text)।
4. ↑  Suda s. v. "Alkyonides"।
5. ↑  Scholia on Apollonius Rhodius, Argonautica, 1. 139, citing Pherecydes of Leros।
6. ↑  Tzetzes, "Lycophron", 450।
7. ↑  Tzetzes, "Lycophron", 939।
8. ↑  Stephanus of Byzantium, s. v. Hydissos।
9. ↑  Corpus Inscriptionum Graecarum 4. 8185 (painting on François Vase)।

টেমপ্লেট:গ্রিক পুরাণে শ্বরবৃন্দ
সুফি রহস্যবাদী এবং মুসলিম দার্শনিক ইবনে আরাবি, সিএ-এর ফুতুহাত আল-মাক্কিয়ার একটি অটোগ্রাফ পাণ্ডুলিপি থেকে বিচারের দিনে "প্লেইন অফ অ্যাসেম্বলি" ( আরদ আল-হাশর) এর চিত্র। 1238। দেখানো হয়েছে 'আরশ ( আল্লাহর সিংহাসন ), ধার্মিকদের জন্য মিম্বর (আল-আমিনুন), ফেরেশতাদের সাত সারি, জিব্রাইল (আল-রুহ), আরাফ (বাধা), প্রাচুর্যের পুকুর, আল-মাকাম আল -মাহমুদ (প্রশংসনীয় স্টেশন; যেখানে নবী মুহাম্মদ বিশ্বস্তদের জন্য সুপারিশ করতে দাঁড়াবেন), মিজান (স্কেল), আস-সিরাত (সেতু), জাহান্নাম (জাহান্নাম), এবং মারজ আল-জান্নাত (স্বর্গের তৃণভূমি)।
ইসলামে, **আল-আরাফ** ( আরবি: الأعراف ) হল জান্নাত (স্বর্গ) এবং জাহান্নাম (জাহান্নাম) এর মধ্যে একটি প্রাচীর বিভাজক।  যাদের পাপ ও পূণ্য সমান, যারা সম্পূর্ণ মন্দ নয় এবং তারা সম্পূর্ণ ভালও নয়, তাদের জন্য এই স্থান। এই স্থানটিকে একধরনের নির্জন কল্যাণকর শুদ্ধাচার হিসাবে বর্ণনা করা যায় কিন্তু এখানে কোনো শাস্তি নেই।

শব্দটি আক্ষরিক অর্থে ইংরেজিতে "দ্য হাইটস" হিসাবে অনুবাদ করা হয়েছে যার বাংলা অর্থ হল উচ্চতা। এই স্থানটিকে জাহান্নাম এবং জান্নাতের মধ্যে একটি উঁচ প্রাচীর হিসাবে ব্যাখ্যা করা হয়েছে।  ইবনে কাথির আরাফকে একটি প্রাচীর বলে বর্ণনা করেছেন যাতে একটি দরজা রয়েছে।  এই উঁচু প্রাচীরে এমন লোকেরা বাস করে যারা জাহান্নামের ভয়াবহতা এবং জান্নাতের শান্তিময়তা উভয়ই দেখতে পায়। তারা জান্নাতে প্রবেশ করতে চায়, কিন্তু তাদের পাপ ও পুণ্য সমানভাবে ভারসাম্যপূর্ণ তাই তারা প্রবেশ করতে পারেনা। তবুও আল্লাহর রহমতে তারা জান্নাতে প্রবেশকারী শেষ লোকদের অন্তর্ভুক্ত হবে।  ইসলামের ক্যাথলিক পণ্ডিত লুই ম্যাসাইনন বিশ্বাস করতেন যে লিম্বোর খ্রিস্টান ধারণাটি আরাফের মুসলিম ব্যাখ্যা দ্বারা অনুপ্রাণিত হয়েছিল। 

কুরআনে সূরা *আল-আরাফ*, 46-47 এ *আরাফ* বর্ণনা করা হয়েছে।

তথ্যসূত্র
---------

1. ↑  "An Exegical Study of Qur'anic Term Al-A`raf"। ৫ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০২২।
2. ↑  "Questions on Islam - Who are the companions of Araf, which is mentioned in the Surah Al-Araf?"। ১৩ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০২২।
3. 1 2  The People of Al-A'raf
4. ↑  Cyril Glassé, Huston Smith *The New Encyclopedia of Islam* Rowman Altamira 2003 আইএসবিএন ৯৭৮-০-৭৫৯-১০১৯০-৬ page 60
আলোন্‌জো চার্চ
**আলোন্‌জো চার্চ** (জুন ১৮, ১৯০৩ – আগস্ট ১১, ১৯৯৫) ছিলেন একজন মার্কিন গণিতবিদ এবং যুক্তিবিদ। তত্ত্বীয় কম্পিউটার বিজ্ঞানকে শক্ত ভিত্তির উপর দাঁড় করানোর পিছনে তার উল্লেখযোগ্য অবদান রয়েছে। অ্যালান টুরিংয়ের পাশাপাশি চার্চকে কম্পিউটার বিজ্ঞানের অন্যতম প্রতিষ্ঠাতা হিসেবে বিবেচনা করা হয়। 

তিনি ওয়াশিংটন, ডিসি তে জন্মগ্রহণ করেন। তিনি প্রিন্সটন বিশ্ববিদ্যালয় থেকে ১৯২৪ সালে ব্যাচেলর ডিগ্রী এবং ১৯২৭ সালে ওসওয়াল্ড ভেবলেন এর তত্ত্বাবধানে পিএইচ ডি ডিগ্রী অর্জন করেন। গটিংগেনের গেয়র্গ আউগুস্ট বিশ্ববিদ্যালয়-এ পোস্টডক করার পর তিনি ১৯২৯-১৯৬৭ প্রিন্সটনে পড়ান এবং ১৯৬৭-১৯৯০ পড়ান ইউনিভার্সিটি অফ ক্যালিফোর্নিয়া অ্যাট লস অ্যাঞ্জেলেস-এ।

তথ্যসূত্র
---------

1. ↑  "OBITUARY: Alonzo Church"। *The Independent* (ইংরেজি ভাষায়)। ২০১১-১০-২২। সংগ্রহের তারিখ ২০২১-০৫-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Cooper, S. B. (২০১২)। *The selected works of A.M. Turing : his work and impact*। J. van Leeuwen। Waltham, MA: Elsevier। আইএসবিএন 978-0-12-387012-4। ওসিএলসি 840569810। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মৃত সাগর থেকে প্রাপ্ত প্রাকৃতিক আস্ফাল্ট
**আস্ফাল্ট** (ইংরেজি: **Asphalt**) কুচকুচে কালো, অর্ধতরল পদার্থ যা অপরিশোধিত পেট্রোলিয়াম থেকে পাওয়া যায়। তবে আস্ফাল্ট প্রাকৃতিক ভাবেও পাওয়া যায়। সড়ক নির্মাণ, রানওয়ে ইত্যাদি নির্মাণকার্যে এটি ব্যবহৃত হয়।

'আস্ফাল্ট' এ শব্দটি মূলত গ্রিক শব্দ, যার অর্থ দৃঢ় বা সুরক্ষিত। প্রাচীন কালে আস্ফাল্টের ব্যবহার প্রধানত, কোনো কিছু জোড়ানোর কাজে প্রযুক্ত করা হত। যেমন হাতির দাতে রত্ন পাথর বসানো।

বর্তমানে জানা গেছে প্রায় ৩০০০ খ্রিষ্টপূর্বাব্দে সিন্ধু নদীর তীরে গড়ে ওঠা মহেঞ্জোদাড়োতে প্রথম আস্ফাল্টের লক্ষ্য করা যায়।

পরিচয়
------

আস্ফাল্ট, কঠিন বা সিমেন্টের তৈরি জিনিস জোড়ানোর কাজ করে। যা গরম করলে আস্তে আস্তে দ্রবণ দে পরিণত হয়। **বিটুমিন** **তারকল** জাতীয় পদার্থ এর মুখ্য সংঘটক। আস্ফাল্ট কঠিন বা অর্ধতরল অবস্থায় প্রকৃতিতে পাওয়া যায় অথবা পেট্রলিয়াম পরিশোধনের সময় উৎপন্ন হয়। বা পূর্ব উল্লেখিত, বিটুমিন পদার্থ নিজেরা মিলিত হয়ে, বা পেট্রলিয়াম পরিশোধনের ফলে উৎপন্ন পদার্থ মিলিত হওয়ার কারণে উৎপন্ন হয়। **আস্ফাল্ট** শব্দটি প্রায়, প্রাকৃতিক বা প্রকৃতিজাত বিটুমিনকে বোঝাতে ব্যবহার হয়।

আস্ফাল্ট হ্রদ, অথবা শৈল আকারে পাওয়া যায়। ত্রিনিদাদের আস্ফাল্ট হ্রদ এর উদাহরণ। এরকম হ্রদগুলি কাঁচা পেট্রলিয়াম হাজার হাজার বছর ধরে সুখার ফলে তৈরি হয়। হ্রদ থেকে প্রাপ্ত আস্ফাল্টের সাথে অনেক রকম অপদ্রব্য মিশে থাকে, যেমন মৃত পশুর অবশেষ, গাছের টুকড়া, বালি, কাদা-মাটি, পাথর ইত্যাদি। আরব, ফ্রান্স, জার্মানি, দক্ষিণ আমেরিকার দেশগুলি ও অস্ট্রিয়া ইত্যাদি দেশগুলিতে **শৈল** থেকে আস্ফাল্ট পাওয়া যায়।

**নকল** আস্ফাল্ট (যা বিটুমিন নামে পরিচিত), অপরিশোধিত পেট্রলিয়াম থেকে পওয়া যায়। পেট্রল, কেরাসিন, ডিজেল ইত্যাদি বের করার পর যা বাঁচে তাই আস্ফাল্ট। তৈরির প্রক্রিয়াগত পার্থক্য সৃষ্টি করে আলাদা আলাদা গুন-মানের আস্ফাল্ট উৎপন্ন করা হয়। ও প্রয়োজন মত বেশি গাড় কম গাড় করা হয়। যেখানে শুদ্ধ আস্ফাল্ট ব্যবহার সম্ভব নয়, সেক্ষেত্রে আস্ফাল্টের সাথে কোনো উদ্বায়ু পদার্থের মিশ্রণ দিয়ে আস্ফালকে তরল ও মসৃণ করে ব্যবহার্য করা হয়। তখন উপলবদ্ধ পদার্থকে *কাট ব্যক* বলা হয়। কোনোকোনো ক্ষেত্রে, যেমন ভেজা বা স্যাঁতস্যাঁতে রাস্তার মাঝে লাগানের জন্যে, আস্ফালটের সাথে জল মিশিয়ে ক্ষির (ইম্লেশন) তৈরি করা হয়।

ব্যবহার
-------

আস্ফাল্টের ব্যবহার বিভিন্ন ভাবে হয়। তবে, এর ব্যবহার বেশিরভাগ সড়ক নির্মাণ বিমানবন্দরের রানওয়ে নির্মাণ, সহ ফুটপথ তৈরির কাজে ব্যবহার হয়। আরও, যেমন নহর তৈরিতে বা ট্যাঙ্কের ভেতর প্রলেপ হিসেবে, বদি বা সমুদ্রের কিনারে তটরক্ষক হিসেবে ও নৌকার প্রলেপ রুপে আস্ফাল্টের ব্যবহার হয়। ভারি শিল্পতে এর ব্যবহার হয় জলাবরোধক কাপড় তৈরিতে যা ছাত, ওয়ালগার্ড নির্মাণকাজে ব্যবহার্য। তাছাড়া এটি বিদ্যুৎরোধকের কাজে প্রযুক্ত করা হয়। ইন্সুলেটিং টেপ, জলরোধী কাগল ইত্যাদি কাজে ব্যবহার হয়। জোড়ন ভরতে তথা সান্দা ভরার কাজেও বহুল ভাবে ব্যবহৃত। বার্নিশ, ওয়েল পেন্ট, নকল রবার ইন্যামল, ও কোল্ডস্টোরজ (শীতভান্ডার), ইলেকট্রনিক ব্যাটারি, রেফ্রিজারেটর ইত্যাদি তৈরির কাজে ব্যবহার করা হয়।

এপর্যন্ত বাংলাদেশে বিটুমিন আস্ফাল্ট বিদেশ থেকে আমদানি করা হয়। কিন্তু এখন ঢাকাতে এর গবেষণাগার নির্মাণ কার্য চলছে।
**আলোয়ারপেট** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত মধ্য চেন্নাইয়ের বৃহত্তর তেনামপেটের একটি বসতি লোকালয়৷ চেন্নাইয়ের উপবৃত্ত বসতি যুক্ত অঞ্চলগুলির মধ্যে এটি একটি।‌

ভৌগোলিক অবস্থানের কারণে আলোয়ারপেটথেকে চেন্নাই এর বিভিন্ন প্রান্তের একাধিক লোকালয় যাওয়ার পর্যাপ্ত সুযোগ-সুবিধা রয়েছে, এই কারণে একে "হার্ট অব চেন্নাই" বা চেন্নাইয়ের হৃৎপিণ্ড বলা হয়ে থাকে। চেন্নাই সেন্ট্রাল রেলওয়ে স্টেশন এবং চেন্নাই আন্তর্জাতিক বিমানবন্দর যথাক্রমে ৭ কিলোমিটার এবং ১১ কিলোমিটারের মধ্যে অবস্থিত। চেন্নাই মেট্রোর নীল লাইনের তেনামপেট মেট্রো স্টেশন এই লোকালয়ের নিকটতম৷ চেন্নাই মেট্রোরেল প্রজেক্টের দ্বিতীয় পর্যায়ের সম্প্রসারণ পরিকল্পনায় আলোয়ারপেটে একটি মেট্রো রেলওয়ে স্টেশন উদ্বোধনের পরিকল্পনা রয়েছে। ২০২১ খ্রিস্টাব্দের মার্চ মাসে এই প্রস্তাব দেওয়া হলেও আবাসিকদের আপত্তি কাটিয়ে আশা করা যায় আগামী ৫ থেকে ৭ বছরের মধ্যেই এই পরিকল্পনা সাফল্য পাবে।

আলোয়ারপেট তামিল ও হিন্দি অভিনেতা কামাল হাসানের বাসস্থান, বশূল রাজা এমবিবিএস সিনেমার 'আলোয়ারপেট্টা আণ্ডব বেট্টিয়া পোট্টু তাণ্ডব' গানের মাধ্যমে এই স্বীকৃতি দিয়েছেন৷ চেন্নাই সুপার কিংস দলের মালিক ও ইণ্ডিয়ান সিমেণ্টস-এর ম্যানেজিং ডাইরেক্টর এন. শ্রীনিবাসনও এখানকার বাসিন্দা৷ চেন্নাইয়ের অন্যতম বিলাসবহুল বোট ক্লাব রোড লোকালয় নিকটেই অবস্থিত৷

অবস্থান
-------

আলোয়ারপেটের উত্তর দিকে তেনামপেট, উত্তর পূর্ব ও পূর্ব দিকে ময়িলাপুর, উত্তর পশ্চিম দিকে ত্যাগরায়নগর, পশ্চিম ও দক্ষিণ পশ্চিম দিকে নন্দনম, দক্ষিণ দিকে রাজা আন্নামালাইপুরম ও দক্ষিণ পূর্ব দিকে মন্দবেলী ও অভিরামপুরম রয়েছে৷

তথ্যসূত্র
---------

1. ↑
2. ↑
3. ↑
4. ↑
**আল শাবাব ফুটবল ক্লাব** (আরবি: نادي الشباب, ইংরেজি: Al Shabab FC; সাধারণত **আল শাবাব এফসি** এবং সংক্ষেপে **আল শাবাব** নামে পরিচিত) হচ্ছে রিয়াদ ভিত্তিক একটি সৌদি পেশাদার ফুটবল ক্লাব। এই ক্লাবটি বর্তমানে সৌদি আরবের শীর্ষ স্তরের ফুটবল লিগ সৌদি পেশাদার লিগে প্রতিযোগিতা করে। এই ক্লাবটি ১৯৪৭ সালে তারিখে প্রতিষ্ঠিত হয়েছে। ১৫,০০০ ধারণক্ষমতাবিশিষ্ট প্রিন্স ফয়সাল বিন ফাহদ স্টেডিয়ামে *আল লাইস* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় ভিসেন্তে মোরেনো এবং সভাপতির দায়িত্ব পালন করছেন খালিদ আল বালতান। বর্তমানে আর্জেন্টিনীয় মধ্যমাঠের খেলোয়াড় এভার বানেগা এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আল শাবাব এপর্যন্ত ১৩টি শিরোপা জয়লাভ করেছে; যার মধ্যে ছয়টি সৌদি পেশাদার লিগ, তিনটি সৌদি কিংস কাপ এবং তিনটি সৌদি ক্রাউন প্রিন্স কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ১২টি শিরোপা জয়লাভ করেছে; যার মধ্যে একটি এশিয়ান কাপ উইনার্স কাপ, দুইটি আরব চ্যাম্পিয়নস লিগ এবং দুইটি আরব সুপার কাপ শিরোপা রয়েছে। হাসান মুয়াথ ফাল্লাতাহ, আহমদ ইব্রাহিম উতাইফ, ওয়ালিদ আব্দুল্লাহ, নাসির আল শামরানি এবং ক্রিস্তিয়ান গুয়াঙ্কার মতো খেলোয়াড়গণ আল শাবাবের জার্সি গায়ে মাঠ কাঁপিয়েছেন।

ইতিহাস
------

ক্লাব প্রতিষ্ঠার প্রায় ২৭ বছর পর, ১৯৭৪–৭৫ মৌসুমে আল শাবাব প্রথমবারের মতো সৌদি আরবের পেশাদার ফুটবলের শীর্ষ স্তর সৌদি ক্যাটাগরাইজেশন লিগে অংশগ্রহণ করতে সক্ষম হয়েছিল। ১৯৭৪ সালের সালের ২৪শে অক্টোবর তারিখে, সৌদি ক্যাটাগরাইজেশন লিগে ক্লাব ইতিহাসে নিজেদের প্রথম ম্যাচে আল শাবাব আল নাসরের সাথে ১–১ গোলে ড্র করেছিল। ১৯৭৪–৭৫ সৌদি ক্যাটাগরাইজেশন লিগে আল শাবাব ৮টি জয় এবং ৩টি ড্রয়ে সর্বমোট ১৯ পয়েন্ট অর্জন করে পয়েন্ট তালিকায় ৩য় স্থান অর্জন করেছিল।

আল শাবাব ২০০৫–০৬ এএফসি চ্যাম্পিয়নস লিগে অংশগ্রহণ করার মাধ্যমে প্রথমবারের মতো এএফসি চ্যাম্পিয়নস লিগে অংশগ্রহণ করেছে। ২০০৫ সালের ৯ই মার্চ তারিখে, ইরানী ক্লাব সেপাহানের বিরুদ্ধে মুখোমুখি হওয়ার মাধ্যমে আল শাবাব উক্ত প্রতিযোগিতায় অভিষেক করেছে; বাদশাহ ফাহাদ আন্তর্জাতিক স্টেডিয়ামে অনুষ্ঠিত উক্ত ম্যাচ ১–১ গোলে ড্র হয়েছিল। উক্ত মৌসুমের গ্রুপ পর্বে আল শাবাব ৬ ম্যাচে তিন জয় এবং এক ড্রয়ে ১০ পয়েন্ট অর্জন করে পয়েন্ট তালিকায় তৃতীয় স্থান অধিকার করে আসর হতে বিদায় নিয়েছিল।

তথ্যসূত্র
---------

1. 1 2  "Al-Shabab Club (Riyadh) - Stadium - Prince Faisal bin Fahad Stadium"। *www.transfermarkt.com*।
2. ↑  "Al-Shabab Club (Riyadh) - Club profile"। *www.transfermarkt.com*।
3. ↑  "كووورة: الموقع العربي الرياضي الأول"। *www.kooora.com*।
4. ↑  "Al Shabab - Squad 2022/2023"। *worldfootball.net*।
5. ↑  "The Official Site of Asia's Premier Club Competition"। *web.archive.org*। ৮ জুন ২০০৭। ৮ জুন ২০০৭ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২৩।
6. ↑  "Asian Club Competitions 2005"। *www.rsssf.org*।

বহিঃসংযোগ
---------


উইকিমিডিয়া কমন্সে **আল শাবাব ফুটবল ক্লাব (রিয়াদ)** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)
**আলোরোসের টলেমি** (গ্রিক: Πτολεμαῖος) (মৃত্যু-৩৬৫ খ্রিস্টপূর্বাব্দ) আর্গিয়াদ রাজবংশের রাজা তৃতীয় পেরদিক্কাসের রাজত্বকালের প্রথম দিকে ম্যাসিডনের রাজপ্রতিনিধি ছিলেন।

সংক্ষিপ্ত জীবনী
---------------

টলেমি ম্যাসিডন শাসনকারী আর্গিয়াদ রাজবংশের রাজা তৃতীয় আমুনতাস ও তাঁর প্রধানা পত্নী প্রথম ইউরিদিকের কন্যা ইউরিনোয়ের স্বামী ছিলেন। প্রথম ইউরিদিকে তাঁর জামাতা টলেমির সঙ্গে ষড়যন্ত্র করে তৃতীয় আমুনতাসকে হত্যা করতে চেয়েছিলেন এবং এরপর টলেমিকে বিবাহ করে রাজ্যের শাসনভার তাঁর হাতে তুলে দিতে চেয়েছিলেন। কিন্তু ইউরিনোয়ে এই ষড়যন্ত্রের কথা জানতে পেরে তাঁর পিতাকে সব জানিয়ে দেন কিন্তু তৃতীয় আমুনতাস কোন শাস্তি না দিয়ে প্রথম ইউরিদিকেকে ক্ষমা করে দেন। ৩৭১ খ্রিস্টপূর্বাব্দে তৃতীয় আমুনতাসের মৃত্যু হলে, তাঁর জ্যেষ্ঠ পুত্র দ্বিতীয় আলেকজান্ডার সিংহাসনে আরোহণ করলে দুই বছরের মধ্যে টলেমি তাঁকে হত্যা করেন, কিন্তু থিবসের সেনাপতি পেলোপিদাসের চাপে নিজে ম্যাসিডনের শাসক না হয়ে পরবর্তী রাজা শিশু তৃতীয় পেরদিক্কাসের রাজপ্রতিনিধি হয়ে থাকতে বাধ্য হন। ৩৬৫ খ্রিস্টপূর্বাব্দে তৃতীয় পেরদিক্কাস তাঁকে হত্যা করেন।

তথ্যসূত্র
---------

1. ↑  Smith, William। "A Dictionary of Greek and Roman biography and mythology. By various writers. Ed. by William Smith. Illustrated by numerous engravings on wood."। Digital Collections। সংগ্রহের তারিখ ২০১১-০১-১৭।
2. ↑  Carney, Elizabeth Donnelly (২০০০)। *Women and Monarchy in Macedonia*। University of Oklahoma Press। পৃষ্ঠা 369। আইএসবিএন 9780806132129।
3. ↑  Diodorus Siculus (২০০৪)। "Diodorus Siculus, Library"। www.perseus.tufts.edu। সংগ্রহের তারিখ জানুয়ারি ১৭, ২০১১।
**আল শামস**  ১৯৭১ সালে বাংলাদেশের স্বাধীনতাযুদ্ধকালে পাকিস্তান সামরিক বাহিনী গঠিত নিন্দিত আধা সামরিক মিলিশিয়া বাহিনী।

নামকরণ ও প্রেরণা
----------------

আরবি শব্দ আল শামসের অর্থ দাঁড়ায় ‘সূর্য’। তৎকালীন পূর্ব পাকিস্তানে আল শামস ও আল বদর বাহিনী গঠন করা হয় মুক্তিযোদ্ধাদের বাহিনী মুক্তি বাহিনীকে প্রতিহত করার উদ্দেশ্যে।

প্রতিষ্ঠা
---------

পূর্ব পাকিস্তান জামায়াতে ইসলামীর আমীর অধ্যাপক গোলাম আযম জামায়াতে ইসলামীর প্রচারযন্ত্র দৈনিক সংগ্রাম এর মাধ্যমে ‘দুষ্কৃতিকারীদের’ বিরুদ্ধে সর্বাত্মক প্রতিরোধ ও যুদ্ধের ডাক দিয়ে রাজাকার বাহিনী গঠন করে সে বাহিনীর আমীরের পদ গ্রহণ করলে তৎকালীন ছাত্রসংঘের কর্ণধার, মাওলানা মতিউর রহমান নিজামী, আলী আহসান মুহাম্মদ মুজাহিদ, আবদুল কাদের মোল্লার নেতৃত্বে আল শামস ও আল বদর বাহিনী গঠন করেন।[] পূর্ব পাকিস্তান ছাত্রসংঘের আমীর ও পরবর্তীকালে বাংলাদেশের মন্ত্রী মাওলানা মতিউর রহমান নিজামী আল বদর ও আল শামস বাহিনীর আমীরের পদ গ্রহণ করেন এবং সারা বাংলাদেশে প্রচারণা, সামরিক বাহিনীসমূহের সাথে যোগাযোগের দায়িত্ব পালন করেন। ঢাকা নগর ছাত্রসংঘের আমীর ও পরবর্তীকালে বাংলাদেশের মন্ত্রী আলী আহসান মোহাম্মদ মুজাহিদও এসব বাহিনীর প্রধানের দায়িত্ব পালন করেন। আবদুল কাদের মোল্লা সামরিক জিজ্ঞাসাবাদ ও মুক্তিযোদ্ধাদের আঙুল কাটার দায়িত্বে নিয়োজিত ছিলেন।

প্রেক্ষাপট
----------

১৯৭১ সালের ২৫ মার্চ ঢাকায় বেসামরিক লোকজনের উপর পরিচালিত অপারেশন সার্চলাইট এর পর বন্দি নেতৃত্ব তৎক্ষণাৎ পাকিস্তান থেকে পূর্ব পাকিস্তানের স্বাধীনতা ঘোষণা করলে পাকিস্তানি বাহিনীর বিরুদ্ধে সর্বাত্মক যুদ্ধ শুরু হয়।

বিলুপ্তি
--------

১৬ ডিসেম্বর, ১৯৭১ তারিখে পাকিস্তানি সামরিক বাহিনী আত্মসমর্পণ করলে বাহিনীগুলো বিলুপ্ত হয়। এমনকি ১৯৭২ সালের পুরো জানুয়ারি মাসও ঢাকার কোথাও কোথাও তাদের দখল বজায় থাকে এবং বুদ্ধিজীবীরা নিহত হন।

তথ্যসূত্র
---------

1. ↑  আল শামস, বাংলাপিডিয়া
আসাদ গেট
**আসাদ গেট** বাংলাদেশের রাজধানী ঢাকা শহরের লালমাটিয়ায় অবস্থিত একটি তোরণ। এই তোরণের নাম অনুযায়ী ঐ জায়গার নাম আসাদগেট হয়ে গেছে। এই রাস্তা আসাদগেট থেকে মোহাম্মদপুর চলে গিয়েছে। এটি জাতীয় সংসদ ভবনের ডান পার্শ্বে অবস্থিত।

ইতিহাস
------

এর আগের নাম আইয়ুব গেট। পাকিস্তানের রাষ্ট্রপতি আইয়ুব খান ঢাকায় এসে মোহাম্মদপুর এলাকার প্রথম পনেরটি বাড়ি কিছু পরিবারের জন্য বরাদ্দ করেন। সেই কারণেই মোহাম্মদপুর এলাকার প্রধান রাস্তার প্রধানগেটটির নামকরণ করা হয়েছিল আইয়ুব গেট।
১৯৬৯ সালে ১১ দফা দাবী আদায়ের গণ আন্দোলনে ২০ জানুয়ারি তারিখে পুলিশের গুলিতে শহীদ হন ছাত্রনেতা আমানুল্লাহ আসাদুজ্জামান। শহীদ আসাদের রক্তমাখা শার্ট নিয়ে পরদিন রাজধানী ঢাকায় বের হয় শোক মিছিল। বিক্ষুদ্ধ জনতা সেই সময়ই ছুটে যান মোহাম্মদপুর তৎকালীন আইয়ুব গেটের সামনে এবং প্রতিবাদের ক্ষুদ্ধ প্রতীক হিসাবে আইয়ুব গেটের নামফলক গুড়িয়ে দিয়ে রক্ত দিয়েই লেখেন আসাদ গেট। আসাদের স্মৃতি রক্ষার জন্য ঢাকাবাসী আইয়ুব গেটের নাম পরিবর্তন করে আসাদ গেট রাখেন।

তথ্যসূত্র
---------

1. ↑  সরকার, বিমল (২০ জানুয়ারি ২০২১)। "শহিদ আসাদ দিবস, আমাদের ইতিহাসের অবিচ্ছেদ্য অংশ"। *যুগান্তর*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  নাজির হোসেন (এপ্রিল ১৯৯৫)। *কিংবদন্তির ঢাকা*। থ্রি স্টার কো-অপারেটিভ মাল্টিপারপাস সোসাইটি লিমিটেড। পৃষ্ঠা ৩৬৪। আইএসবিএন 984-30-0153-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "আইয়ুবের নামফলক গুড়িয়ে রক্ত দিয়ে লেখা হয়েছিলো আসাদ গেট"। *রাইজিং বিডি*। ২০ জানুয়ারি ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আহমদ খলিল আল খলদি** (আরবি: أحمد خليل الخالدي, ইংরেজি: Ahmed Khalil Al-Khaldi; ১৭ অক্টোবর ১৯৭২; **আহমদ খলিল** নামে সুপরিচিত) হলেন একজন কাতারি সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আল আরাবি এবং কাতারের হয়ে গোলরক্ষক হিসেবে খেলেছেন।

২০০২–০৩ মৌসুমে, সৌদি ক্লাব আল কাদসিয়াহের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র এক মৌসুম অতিবাহিত করেছিলেন। অতঃপর ২০০৩–০৪ মৌসুমে তিনি কাতারি ক্লাব আল সাইলিয়াহে যোগদান করেছিলেন। আল সাইলিয়াহে মাত্র এক মৌসুম অতিবাহিত করার পর আল আরাবির সাথে চুক্তি স্বাক্ষর করেছিলেন। সর্বশেষ ২০০৮–০৯ মৌসুমে, তিনি আল আরাবি হতে কাতারি ক্লাব কাতারে যোগদান করেছিলেন; কাতারের হয়ে তিন মৌসুম খেলার পর তিনি অবসর গ্রহণ করেছিলেন।

১৯৯২ সালে, খলিল কাতার অনূর্ধ্ব-২৩ দলের হয়ে কাতারের বয়সভিত্তিক পর্যায়ে অভিষেক করেছিলেন। প্রায় ১ বছর যাবত কাতারের বয়সভিত্তিক দলের হয়ে খেলার পর, তিনি ১৯৯৩ সালে কাতারের হয়ে আন্তর্জাতিক পর্যায়ে অভিষেক করেছিলেন; কাতারের জার্সি গায়ে তিনি সর্বমোট ২৫ ম্যাচে অংশগ্রহণ করেছিলেন।

প্রারম্ভিক জীবন
---------------

আহমদ খলিল আল খলদি ১৯৭২ সালের ১৭ই অক্টোবর তারিখে কাতারে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

খলিল কাতার অনূর্ধ্ব-২৩ দলের হয়ে খেলার মাধ্যমে কাতারের প্রতিনিধিত্ব করেছিলেন। কাতারের বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করেছিলেন।

১৯৯৩ সালের ৩০শে মার্চ তারিখে, ২০ বছর, ৫ মাস ও ১৩ দিন বয়সে, ডান পায়ে ফুটবল খেলায় পারদর্শী খলিল নরওয়ের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছিলেন। উক্ত ম্যাচের ৪৬তম মিনিটে গোলরক্ষক ইউনিস আহমদের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি নরওয়ে ৬–১ গোলের ব্যবধানে জয়লাভ করেছিল। কাতারের হয়ে অভিষেকের বছরে খলিল সর্বমোট ৫ ম্যাচে অংশগ্রহণ করেছিলেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| কাতার | ১৯৯৩ | ৫ | ০ |
| ১৯৯৬ | ৪ | ০ |
| ১৯৯৭ | ২ | ০ |
| ১৯৯৮ | ৬ | ০ |
| ২০০০ | ১ | ০ |
| ২০০১ | ৭ | ০ |
| সর্বমোট | ২৫ | ০ |

তথ্যসূত্র
---------

1. ↑  "Egypt - Qatar 0:1 (Olympic Games 1992, Group B)"। *worldfootball.net*। সংগ্রহের তারিখ ২৫ মার্চ ২০২২।
2. ↑  "Egypt Olympic Team - Katar Olympia, Jul 24, 1992 - Olympic Games - Match sheet"। *Transfermarkt*। ২৪ জুলাই ১৯৯২। সংগ্রহের তারিখ ২৫ মার্চ ২০২২।
3. ↑  "Ahmad Khalil Saleh - National team"। *Transfermarkt*। সংগ্রহের তারিখ ২৫ মার্চ ২০২২।
4. ↑  "Ahmad Khalil » Olympic Games 1992"। *worldfootball.net*। ১৭ অক্টোবর ১৯৭২। সংগ্রহের তারিখ ২৫ মার্চ ২০২২।
5. ↑  Strack-Zimmermann, Benjamin (৩০ মার্চ ১৯৯৩)। "Qatar vs. Norway"। *National Football Teams*। সংগ্রহের তারিখ ২৫ মার্চ ২০২২।

বহিঃসংযোগ
---------

* সকারওয়েতে আহমদ খলিল আল খলদি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে আহমদ খলিল আল খলদি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আহমদ খলিল আল খলদি (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে আহমদ খলিল আল খলদি (ইংরেজি) উইকিউপাত্তে এটি সম্পাদনা করুন
**আসাদ মান্নান** (জন্ম ৩ নভেম্বর ১৯৫৭) একজন বাংলাদেশি কবি এবং বাংলাদেশ টেলিভিশনের সাবেক মহাপরিচালক। কবিতায় বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।

প্রারম্ভিক জীবন
---------------

আসাদ মান্নান ১৯৫৭ সালের ৩ নভেম্বর চট্টগ্রাম জেলার সন্দ্বীপ উপজেলার সাতঘরিয়া গ্রামে জন্মগ্রহণ করেন। তিনি চট্টগ্রাম বিশ্ববিদ্যালয় থেকে বাংলা সাহিত্যে স্নাতক ও স্নাতকোত্তর ডিগ্রি অর্জন করেন। পরবর্তীতে শিক্ষকতার মাধ্যমে তিনি কর্মজীবন শুরু করেন।

কর্মজীবন
--------

আসাদ মান্নান ১৯৮১ সালে শিক্ষকতার মাধ্যমে কর্মজীবন শুরু করলেও পরবর্তীতে তিনি রাজশাহী বিভাগের কমিশনার হিসেবে দায়িত্ব পালন করেন। পরে বাংলাদেশ সরকারের তথ্যমন্ত্রণালয়ের অতিরিক্ত সচিব এবং ২০১৪ থেকে ২০১৬ সাল পর্যন্ত বাংলাদেশ টেলিভিশনের মহাপরিচালক হিসেবে দায়িত্ব পালন করেন। এছাড়াও তিনি সচিব পদমর্যাদায় বাংলাদেশ পরিকল্পনা কমিশনের একজন সদস্য হিসেবে দায়িত্ব পালন করেন।

আসাদ ১৯৭০-এর দশক থেকেই কবিতা লেখা শুরু করেন।

তার উল্লেখযোগ্য গ্রন্থের মধ্যে রয়েছে:

* সুন্দর দক্ষিণে থাকে
* সূর্যাস্তের উল্টোদিকে
* সৈয়দ বংশের ফুল
* দ্বিতীয় জন্মের দিকে
* ভালোবাসা আগুনের নদী
* তোমার কীর্তন
* যে-পারে পার নেই সে-পারে ফিরবে নদী
* হে অন্ধ জলের রাজা
* নির্বাচিত কবিতা
* প্রেমের কবিতা

পুরস্কার
--------

* বাংলাদেশ সাহিত্য পরিষদ পুরস্কার (১৯৭৭/৭৮)
* জীবনানন্দ দাস পুরস্কার (২০০৮)
* কবিকুঞ্জ পদক (২০১১)
* কবিতালাপ সম্মাননা ও পদক (২০১৩)
* বাংলা একাডেমি সাহিত্য পুরস্কার (২০২১)

তথ্যসূত্র
---------

1. ↑  "বাংলা একাডেমি সাহিত্য পুরস্কার পেলেন ১৫ জন"। *প্রথম আলো*। সংগ্রহের তারিখ ২৩ জানুয়ারি ২০২২।
2. ↑  "'ভারতের আঞ্চলিক বাংলা থেকে আমাদের জাতীয় বাংলা আলাদা'"। *যুগান্তর*। সংগ্রহের তারিখ ২৩ জানুয়ারি ২০২২।
3. 1 2 3 4  "আসাদ মান্নান"। *বিডিনিউজ২৪*। ২৩ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০২২।
আমেরিকান-ভিত্তিক আফগান টেলিভিশন চ্যানেলের জন্য, দেখুন আরিনা আফগানিস্তান

**আরিনা টেলিভিশন নেটওয়ার্ক (এটিএন**) (ফার্সি/পশতু: آریانا) হলো একটি বেসরকারি টেলিভিশন নেটওয়ার্ক যার ভিত্তি হলো কাবুল, আফগানিস্তান৷ এই চ্যানেল চালু করা হয় আফগান-আমেরিকান এহাসান বায়াত দ্বারা ( আফগান ওয়্যারলেস যোগাযোগ সংস্থাটির মালিক) ২০০৫ সালে এবং পরের বছর আন্তর্জাতিকভাবে সম্প্রচার শুরু করে।এটিএন আফগানিস্তানের শীর্ষস্থানীয় টেলিভিশন চ্যানেলগুলির মধ্যে একটি এবং এটি দেশের ৩৩ টি প্রদেশে পার্থিব কভারেজ রয়েছে।ইউরোপ এবং উত্তর আমেরিকার দর্শক হটবার্ড এবং গ্যালাক্সি ২৫ উপগ্রহের মাধ্যমে এটিএন এর প্রোগ্রামগুলি দেখতে পারে।

ইতিহাস
------

চ্যানেলটি ২০০৫ সালের গ্রীষ্মে চালু হয়েছিল এবং ২০০৬ সালে আন্তর্জাতিকভাবে প্রচারিত হয়েছিল৷ ২০১৪ সালে এই চ্যানেলের একটি নতুন লোগো বানানো হয়েছিল।

পোগ্রামিং
---------

এটিএন-এর সামাজিক, সাংস্কৃতিক, রাজনৈতিক এবং বিনোদনমূলক প্রোগ্রাম রয়েছে যা বিশুদ্ধ আফগান সংস্কৃতি দেখানোর জন্য আলোকপাত করে৷কয়েকটি দীর্ঘ চলমান শোগুলির মধ্যে রয়েছে এন্টেখ-ই বিনেন্দাহ (দর্শকের পছন্দ, একটি সঙ্গীত অনুষ্ঠান), পারভনা-হ (বাটারফ্লাইস, একটি শিশুদের অনুষ্ঠান), সিনেমা, ওয়ার্জেশ (ক্রীড়া), সেতারাহে-ই রঙ্গিন (রঙিন তারা, একটি সংগীত শো) এবং বার্ষিক এটিএন পুরস্কার।

আরও একটি অনুষ্ঠান এখানে লক্ষ্যনীয় তা হলো **৫৯-মিনিট** **ডুয়েল** যা ২০১১ সাল থেকে হয়ে উঠেছে জনপ্রিয় একটি রান্নার অনুষ্ঠান৷

আরিয়ানা টেলিভিশন নেটওয়ার্কের অন্যান্য সম্প্রচার প্রোগ্রামগুলি হলোঃ

* মেহমানি ম্যান
* ইয়াদ ম্যান
* উজ-মার-উজ (উজবেক)
* *বউয়-এ মাহ*
* *ডারমান*
* *টেছপেডিয়া*
* *শায়াত-এ- ১০*
* *মুসাফির*
* *শভ-অ-যেন্দাগি*
* *মারে বেবাখশ* (ডারি ত্রান্সলাতিওন অফ টুরকিশ দ্রামা *বেনি আফফেত* )

### প্রাক্তন উল্লেখযোগ্য প্রোগ্রাম

* *টপ ফাইভ*, একটি সংগীত অনুষ্ঠান
* *আরিনা দার নিম-এ রোয*, একটি সাংস্কৃতিক অনুষ্ঠান৷
* *হাকিকাত* (*সত্য*), একটি তদন্তকারী রাজনৈতিক অনুষ্ঠান
* *Khanda হায়-এ গির‍্যা ডার*, একটি কৌতুক অনুষ্ঠান

আরও দেখুন
---------

আফগানিস্তান

তথ্যসূত্র
---------

বহিঃসংযোগ
---------

* www.arianatelevision.com
**আশরাফ আলী** (উর্দু: اشرف علی‎‎; জন্ম: ২২ এপ্রিল, ১৯৫৮) পাঞ্জাবের লাহোর এলাকায় জন্মগ্রহণকারী প্রথিতযশা ও সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৭ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে ইনকাম ট্যাক্স, লাহোর, পাকিস্তান রেলওয়েজ, পাকিস্তান ইউনিভার্সিটিজ ও ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী উপস্থাপন করতেন তিনি।

প্রথম-শ্রেণীর ক্রিকেট
---------------------

১৯৭৪-৭৫ মৌসুম থেকে ১৯৯৩-৯৪ মৌসুম পর্যন্ত আশরাফ আলী’র প্রথম-শ্রেণীর খেলোয়াড়ী জীবন চলমান ছিল। ডানহাতে কার্যকর ব্যাটিংয়ের অধিকারী ছিলেন। অস্বাভাবিক বিপুল শরীর নিয়ে উইকেট-রক্ষণে অগ্রসর হয়েছিলেন। ১৯৮০-৮১ মৌসুমে ১০৫৩ রান তুলেন। পাশাপাশি ৩৭টি ডিসমিসাল ঘটিয়ে জাতীয় দল নির্বাচকমণ্ডলীর দৃষ্টি আকর্ষণে সক্ষম হন ও জাতীয় দলে অন্তর্ভুক্ত হন তিনি।

তার ভাই সাদত আলী প্রথম-শ্রেণীর ক্রিকেটে লাহোর জিমখানার পক্ষে এক পঞ্জিকাবর্ষে সর্বাধিক রান করার জাতীয় রেকর্ড গড়েন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে আটটিমাত্র টেস্ট ও ষোলটি ওডিআইয়ে অংশগ্রহণ করেছেন আশরাফ আলী। ১৪ মার্চ, ১৯৮২ তারিখে ফয়সালাবাদে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ১৬ ডিসেম্বর, ১৯৮৭ তারিখে করাচীতে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।

১৯৮১ সালে শ্রীলঙ্কার বিপক্ষে টেস্ট অভিষেক ঘটে তার। তবে, ওয়াসিম বারি’র প্রত্যাবর্তনে প্রায়শঃই তাকে মাঠের বাইরে অবস্থান করতে হতো। এমনকি ওয়াসিম বারি অবসর গ্রহণ করলে সেলিম ইউসুফের পর তাকে অবস্থান করতে হয়। এ পর্যায়ে ১৯৮৭-৮৮ মৌসুমে সফররত ইংল্যান্ড ও ১৯৮৮-৮৯ মৌসুমে অস্ট্রেলিয়া দলের বিপক্ষে স্বল্পকালের জন্যে অংশ নেন।

একদিনের আন্তর্জাতিকে অগৌরবজনক রেকর্ডের সাথে স্বীয় নামকে জড়িয়ে রেখেছেন। ২০টি বাই রান দিয়েছেন তিনি।

তথ্যসূত্র
---------

1. ↑  "Records | One-Day Internationals | Wicketkeeping records | Most byes conceded in an innings | ESPN Cricinfo"। *Cricinfo*। সংগ্রহের তারিখ ২০১৭-০৬-২৪।

আরও দেখুন
---------

* আজমত রানা
* আসিফ মাসুদ
* পাকিস্তানি টেস্ট ক্রিকেটারদের তালিকা
* পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে আশরাফ আলী উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আশরাফ আলী  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**ঘূর্ণিঝড় মেঘ** একটি ক্রান্তীয় ঘূর্ণিঝড় যা ২০১৫ সালে সংঘটিত হয়। এটি ইয়েমেনে আঘাতকারী সবথেকে বাজে ঝড় যা সকত্রা দ্বীপে আঘাত হানে। এই একই দ্বীপে ঘূর্ণিঝড় চপলা এর আগে আঘাত হানে। ঘূর্ণিঝড় মেঘ ৫ নভেম্বর পূর্ব আরব সাগরে গঠিত হয়ে ঘূর্ণিঝড় চপলার পথ অনুসরণ করে। ঝড়টি উত্তরে সরে গিয়ে পশ্চিমে চলা শুরু করে এবং উষ্ণপানির তাপমাত্রায় শক্তিশালী হয়ে ওঠে। সাত নভেম্বর কেন্দ্রে চোখ গঠন করে পরিপক্ব ঘূর্ণিঝড়ে রূপ নেয়। এটা দ্রুত সকুত্রার উত্তর উপকূলে আঘাত হানে।

নামকরণ
------

এশিয়া-প্রশান্ত মহাসাগরীয় অঞ্চলের সাগর তীরের আট দেশের আবহাওয়া দপ্তর ও বিশ্ব আবহাওয়া সংস্থার দায়িত্বপ্রাপ্ত প্যানেলের তালিকা অনুযায়ী এ ঘূর্ণিঝড়ের নাম দেওয়া হয়েছে ‘ঘূর্ণিঝড় মেঘ’। ঘূর্ণিঝড় মেঘ নামটি প্রস্তাবকারী দেশ হচ্ছে ভারত।

বর্ণনা
------

মেঘ এমনই সময়ে আঘাত করে যখন সকুত্রার অধিবাসীরা পূর্ববর্তী সাইক্লোন চপলার কারণে নিরাপদ আশ্রয় থেকে ফিরতে শুরু করেছে। ভারী বর্ষণ এবং তীব্র বায়ুপ্রবাহে ৫০০ বাড়ি ধ্বংস এবং প্রায় ৩০০০ ঘরবাড়ি ক্ষতিগ্রস্ত হয়। ঝড়ে ৭৫০ টি মাছধরার নৌকা ক্ষতিগ্রস্ত হয় এবং দ্বীপবাসী বিদ্যুৎ সংকট দেখা দেয়। সকুত্রা দ্বীপের ১৮ জন মারা যায় এবং ৬০ জন আহত হয়। ক্ষতিগ্রস্ত দ্বীপের সহায়তায় আন্তর্জাতিক সম্প্রদায় রিলিফ পণ্য এবং স্বাস্থ্যকর্মীর দল প্রেরণ করে। মেঘের কারণে উত্তর সোমালিয়ায় বজ্রবৃষ্টি হয় ফলে গবাদি পশু মারা যায় এবং অনেক শিক্ষাপ্রতিষ্ঠান ক্ষতিগ্রস্ত হয়। সবশেষে ঝড়টি ইয়েমেনে ক্ষুদ্রবৃষ্টির মাধ্যমে ঝরে পড়ে।

তথ্যসূত্র
---------

1. ↑  Samenow, Jason। "Unprecedented: Second freak tropical cyclone to strike Yemen in the same week"। *The Washington Post*। The Washington Post। সংগ্রহের তারিখ ৪ মার্চ ২০১৬।

| * দে
* স
২০১৫ উত্তর ভারত মহাসাগর ঘূর্ণিঝড় মৌসুম-এর ক্রান্তীয় ঘূর্ণিঝড় |
| --- |
|  | 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | CS  | অশোবা |  | D  | BOB 01 |  | DD  | ARB 02 |  | D  | LAND 01 |  | CS  | কোমেন |  | DD  | LAND 02 |  | DD  | LAND 04 |  | DD  | ARB 03 |  | TC  | চপলা |  | TC  | মেঘ |  | DD  | BOB 03 |

 |
| 
* **বিষয়শ্রেণী বিষয়শ্রেণী**

 |
**আশরাফপুর** বাংলাদেশের নারসিংদী জেলার শিবপুর উপজেলায় অবস্থিত একটি প্রত্নতাত্ত্বিক নিদর্শনসমৃদ্ধ গ্রাম। এই গ্রামের প্রত্নতাত্ত্বিক নিদর্শনের মূল প্রমাণ নিহিত রয়েছে এখান থেকে ১৮৮৫ সালে উদ্ধারকৃত দুটি তাম্রশাসন। মিঞা বক্‌স খাঁ নামক জনৈক ব্যক্তি এই গ্রাম থেকে লিপি দুটি উদ্ধার করেন। লিপির পাঠ অনুযায়ী খড়্গ‌ বংশের রাজা দেবখড়্গ‌ বৌদ্ধ সংঘ ও বিহারের জন্য ভূমি দান করেছেন বলে জানা যায়। এছাড়া এই গ্রামে মাটির নিচে প্রাচীন ইট ও প্রাচীরের অস্তিত্ব রয়েছে। ঊনবিংশ শতাব্দীর পর লোকজনের বসতি স্থাপন কারণে এখানে কোন পরিকল্পিত খনন কাজ চালানো সম্ভব হয়নি। প্রত্ন বিশেষজ্ঞদের মতে এখানে প্রাচীনকালে বৌদ্ধ বিহার এবং ধর্ম ও জ্ঞান চর্চার কেন্দ্র ছিল।

আশরাফপুর মসজিদ
--------------

এই গ্রামে অবস্থিত একটি সুপ্রাচীন মসজিদের নাম **আশরাফপুর মসজিদ**। এই মসজিদ থেকে তুগরা রীতিতে উৎকীর্ণ একটি শিলালিপি উদ্ধার করা হয়, যা বর্তমানে বাংলাদেশ জাতীয় জাদুঘরে সংরক্ষিত আছে। এই লিপির পাঠ অনুযায়ী বাংলার সুলতান নাসিরুদ্দিন নুসরাত শাহের রাজত্বকালে ৯৩০ হিজরী সনে (১৫২৪ খ্রিষ্টাব্দ) দিলওয়ার খান মসজিদটি নির্মাণ করেন।

অনেক দিন কোন সংস্কার কাজ না হওয়ায় মসজিদটি ব্যবহারের অনুপযোগী হয়ে পড়ে। অবশেষে ১৮৯৭ সালে ভূমিকম্পে মসজিদটি সম্পূর্ণ ধ্বংস হয়ে যায়। পরিত্যক্ত মসজিদটি এক সময় জঙ্গলে আবৃত হয়ে পড়ে। ১৯৪০ সালে মওলানা সৈয়দ আলীর নেতৃত্বে এখানকার জঙ্গল পরিষ্কার করে মসজিদটি উদ্ধার করা হয়। তখনও এর মিহরাব ও দেয়ালের কিছু অংশ টিকে ছিল। এটি সুলতানি আমলের স্থাপত্য কৌশল অবলম্বনে নির্মিত। এর একটি ছোট গম্বুজও রয়েছে। পরবর্তীকালে এই একই স্থানে তিন গম্বুজবিশিষ্ট একটি নতুন মসজিদ নির্মাণ করা হয়।

তথ্যসূত্র
---------

1. 1 2 3  "আশরাফপুর - বাংলাপিডিয়া"। *bn.banglapedia.org*। সংগ্রহের তারিখ ২০২৩-১০-২৯।
পানেজিয়া মানচিত্রে আরব অববাহিকা
**আরব অববাহিকা** একটি মহাসাগরীয় অববাহিকা যা আরব সাগরের দক্ষিণ অংশে আরব উপদ্বীপ এবং ভারতের মধ্যে অবস্থিত। এটি ১০° উত্তর, ৬৫° পূূূূর্ব কেন্দ্রীক। অববাহিকার গভীরতা উত্তরে ৩,৪০০ মিঃ থেকে শুরু করে  দক্ষিণে ৪,৪০০ মিঃ, সর্বাধিক গভীরতা ৪,৬৫২ মি। সিন্ধু নদ থেকে পলল দ্বারা মেঝেটি ঢাকা এবং তুলনামূলকভাবে মসৃণ।

এই অববাহিকার দক্ষিণ ঘেরটি সেন্ট্রাল ইন্ডিয়ান রিজ, কার্লসবার্গ রিজ এবং ছাগোস-ল্যাক্যাডেভ রিজ দ্বারা গঠিত। নীচের পানি ওয়েইন ফ্র্যাকচার জোনের মধ্য দিয়ে পশ্চিমে অববাহিকায় প্রবেশ করে। কার্লসবার্গ রিজ, গভীরতায় ৩,৮০০ মিটার, এই অববাহিকাটি সোমালি অববাহিকা থেকে দক্ষিণ-পশ্চিমে পৃথক করে। আরবীয় অববাহিকা অগভীর ওমান অববাহিকা থেকে মুরে রিজ দ্বারা পৃথক করা হয়েছে। উত্তর ও পূর্ব সীমাগুলির বেশিরভাগটি লক্ষ্মী রিজ এবং ল্যাক্যাডাইভ মালভূমি দ্বারা গঠিত।

তথ্যসূত্র
---------

1. ↑  McCutcheon, Scott; McCutcheon, Bobbi (২০০৩)। *The Facts on File marine science handbook*বিনামূল্যে নিবন্ধন প্রয়োজন। Facts on File Science Handbooks। Infobase Publishing। পৃষ্ঠা 10। আইএসবিএন 0-8160-4812-6।
2. ↑  Tyler, Paul A. (২০০৩)। *Ecosystems of the deep oceans*। Ecosystems of the world। **28**। Elsevier। পৃষ্ঠা 223। আইএসবিএন 0-444-82619-X।
3. ↑  Black, Kenneth D.; Shimmield, Graham B. (২০০৩)। *Biogeochemistry of marine systems*। Sheffield Biological Sciences। CRC Press। পৃষ্ঠা 158। আইএসবিএন 0-8493-2818-7।
4. ↑  Gupta, Rabin Sen; Desa, Ehrlich (২০০১)। *The Indian Ocean: a perspective*। **2**। Taylor & Francis। পৃষ্ঠা 715। আইএসবিএন 90-5809-224-0।
**আরিসেলু** ( তেলুগু: అరిసెలు ) বা **আরিসা** ( ওড়িয়া: ଆରିସା ) হল ভারতের অন্ধ্র প্রদেশ, ওড়িশা, তেলেঙ্গানার রাজ্যের একটি মিষ্টি । একে কন্নড় ভাষায় কাজ্জায় ( কন্নড়: ಕಜ್ಜಾಯ ),তামিলনাড়ুতে অধিরসাম ( তামিল: அதிரசம் ) , কেরালায় নেয়াপ্পাম ( মালয়ালম: നെയ്യപ്പം ) , মারাঠিতে আনারসা, উত্তরাখণ্ড, বিহার এবং ঝাড়খণ্ডে আরসা বা আনারসা নামে অভিহিত করা হয়।

আরিসেলু একটি ঐতিহ্যবাহী খাবার এবং এটি সংক্রান্তি, দশেরা, দীপাবলি, বিবাহের মতো উৎসবের সময় প্রস্তুত করা হয়।

উপাদান
------

এটি চালের আটা, গুড় ( তেলেগুতে *বেল্লামু* ) এবং ঘি বা ভোজ্য তেল দিয়ে তৈরি। গুড়ের বদলে চিনি ব্যবহার করা যেতে পারে।

প্রস্তুতি
---------

 আরিসেলু বা আরিস
প্রথমে চালের আটা বা ভেজানো চাল এবং গলিত তরল গুড় দিয়ে মেখে একটি মন্ড তৈরি করা হয়। মন্ডটি প্রথমে মাখা এবং তারপর ছোট ছোট অংশে লেচি কেটে নিয়ে চ্যাপ্টা করে পুরি বা চাপাতি তৈরি করার মত বেলতে হয়। এই চ্যাপ্টা অংশগুলো ঘি বা তেলে ভাজা হয়। শেষে এর উপরে তিল বা পোস্ত বীজ চেপে দেওয়া হয়।

গাড়োয়ালে আরসা
---------------

আরিসেলু খাবার হিসাবে ভারতের উত্তরাঞ্চলের হিমালয়ের মানুষদেরও প্রিয়। উত্তর ভারতে, আরিসেলু "আরসা" নামে পরিচিত। আরসা মিঠাই অত্যন্ত জনপ্রিয় এবং দেশের বিভিন্ন অঞ্চলে বিভিন্ন নামে একে ডাকা হয়। এটি ভারতের প্রাচীনতম মিষ্টিগুলির মধ্যে একটি। উত্তরাখণ্ডের গাড়ওয়াল অঞ্চলে, প্রায়শই সমস্ত শুভ অনুষ্ঠানে আরসা তৈরি করা হয়। উত্তরাখণ্ডের গাড়ওয়ালে আরসা একটি খুব জনপ্রিয় মিষ্টি।

তথ্যসূত্র
---------

1. ↑  Ariselu Recipe
2. ↑  Ankit (২০১৯-০৬-১২)। "Arsa - Story of A Dish Which Relates Uttarakhand & South India in 9th Century"। *WildHawk* (ইংরেজি ভাষায়)। সংগ্রহের তারিখ ২০২২-০৮-০২।
**আহমেদ ওয়ালি** (পশতু: احمد ولي) আফগানিস্তানের একজন জনপ্রিয় গজল গায়ক। তিনি ১৯৭০-এর দশকে তাঁর কর্মজীবন শুরু করেছিলেন, আফগানিস্তানে রাজনৈতিক উত্থান-পতনের জন্য দেশ ছেড়ে পালিয়ে যাওয়ার আগে তিনি সারাদেশে জনপ্রিয় হয়ে ওঠেন। তিনি জার্মানিতে পুনর্বাসনের পরে, পুরো ইউরোপ এবং উত্তর আমেরিকায় পারফর্মের মাধ্যমে নিজের কাজ চালিয়ে যান।

পটভূমি
------

একজন পুলিশ কমান্ডারের পুত্র ওলির কাবুলে জন্মগ্রহণ করেন।  তিনি ১২ বছর বয়সে একটি তবলা বাদক হিসাবে সংগীত অন্বেষণ শুরু করেন, ধীরে ধীরে গানে তার প্রতিভা প্রসারিত করেন। হাবিবিয়া উচ্চ বিদ্যালয়ের শিক্ষার্থী থাকাকালীন তিনি একটি ডেমো টেপ রেকর্ড করেছিলেন যা রেডিও কাবুলের পরিচালক এবং বিখ্যাত আফগান গায়ক ওস্তাদ জাল্যান্ডের নজরে আসে । এরপরেই, আহমদ ওয়ালী দুটি গান পরিবেশন করেছিলেন: "চশ্মান-ই-আবেই", জাল্যান্ডের সুরকারের সূর করা, এবং আহমদ ওয়ালি নিজের রচিত একটি গান "মাহ-রূয়ে-তু" পরিবেশন করেন। ইরানের একটি আন্তর্জাতিক সংগীত পরিবেশনায় যোগদানের পরে ওয়ালি উচ্চ বিদ্যালয় শেষ হওয়ার আগ পর্যন্ত আফগানিস্তান জুড়ে সরাসরি অনুষ্ঠান করেছিলেন।

পেশা
----

পেশা জীবনের প্রাথমিক পর্যায়ে, এবং কাবুল পুলিশ একাডেমিতে ভর্তি হন। ওয়ালি তখনও একজন পেশাদার সংগীতশিল্পী হিসাবে প্রতিশ্রুতিবদ্ধ হননি।  তিনি পরিবেশনা অব্যাহত রেখেছিলেন এবং শীঘ্রই সংগীতের ক্যারিয়ারে প্রতিশ্রুতিবদ্ধ হন, তাকে ওস্তাদ জাল্যান্ডের ছাত্র হিসাবে নেওয়া হয়। জাতীয় টেলিভিশন এবং রেডিও প্রোগ্রামগুলোতে প্রায়ই উপস্থিত থাকার পাশাপাশি লাইভ পারফরম্যান্স সহ তিনি পুরো আফগানিস্তানে নিম্নলিখিত বিষয়গুলি তৈরি করেছিলেন।

১৯৭৮ সালের সাওর বিপ্লবের পরে আফগানিস্তানের জীবনযাত্রা কঠিন হয়ে পড়ে এবং ১৯৮০ সালে সোভিয়েত ইউনিয়ন কর্তৃক আফগানিস্তানের আগ্রাসনের অল্প সময়ের মধ্যেই তার জন্মভূমির নামকরা সংগীতশিল্পী ওয়াল নকল পাসপোর্ট নিয়ে দেশ ছেড়ে পালিয়ে যায়।  ওয়ালির নকল পাসপোর্টটি তাকে ভারত পর্যন্ত নিয়ে গিয়েছিল, যেখানে তিনি মিথ্যা অসুস্থতার কথা বলে জার্মানিতে ভিসা পেয়েছিলেন। ১৯৮৪, এবং ১৯৮৫ সালে তিনি জার্মানি, ফ্রান্স, সুইজারল্যান্ড, ইংল্যান্ড এবং সুইডেনের ওয়াল কনসার্টগুলি সোভিয়েত-আফগান সংঘাতের কারণে বাস্তুচ্যুত আফগান শরণার্থীদের সহায়তায় তহবিল সংগ্রহ করতে সহায়তা করেছিল। সেই বছরেই, তিনি বিখ্যাত জার্মান সংগীতশিল্পী পিটার মাফয়ের সাথে একটি যৌথ তহবিল সংগ্রহ অনুষ্ঠানও করেছেন। ১৯৮৭ সালে, আহমদ ওয়ালি নিউইয়র্ক, ক্যালিফোর্নিয়া এবং ভার্জিনিয়ার আবদুল্লাহ আতেমাদি এবং এনসেম্বলের সাথে একাধিক তহবিল কনসার্ট পরিবেশন করেছিলেন।  ১৮ ই আগস্ট, ২০০৫-এ, আহমেদ ওয়ালি ওয়াশিংটন ডিসিতে আফগানিস্তান দূতাবাসে আফগানিস্তানের জাতীয় স্বাধীনতা দিবস উদ্‌যাপন ও শ্রদ্ধা জানান।

ব্যক্তিগত জীবন
--------------

ওয়ালি বর্তমানে জার্মানিতে তাঁর প্রথম স্ত্রী হাঙ্গামার সাথে থাকেন। মসিহিহ ওয়ালি নামে একটি পুত্র সন্তান রয়েছে তার। ওয়ালি আফগান গায়ক হায়দার সেলিমের চাচাতো ভাই।

তথ্যসূত্র
---------

1. 1 2 3  "Biography"। *ahmadwalimusic.info*। ২২ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১১।
2. ↑  Koenenn, Joseph (১৯ মার্চ ১৯৮৭)। "Ahmad Wali Sings of His Afghanistan"। *Newsday*। সংগ্রহের তারিখ ১৭ অক্টোবর ২০১১। [*স্থায়ীভাবে অকার্যকর সংযোগ*]
3. ↑  Advertisement in *Washington City Paper*, circa 1987
সৈয়দ আশরাফুল ইসলাম নিবন্ধের সাথে বিভ্রান্ত হবেন না।**আশরাফুল ইসলাম** (১৯ ফেব্রুয়ারি ১৯২৩-৮ মার্চ ১৯৯১) বাংলাদেশের নাটোর জেলার রাজনীতিবিদ, সাংবাদিক, মুক্তিযুদ্ধের অন্যতম সংগঠক ও রাজশহী-১৬ (বর্তমান নাটোর-৩ (সিংড়া উপজেলা)) আসনের সংসদ সদস্য ছিলেন।

জন্ম ও প্রাথমিক জীবন
--------------------

আশরাফুল ইসলাম ১৯ ফেব্রুয়ারি ১৯২৩ রাজশাহীর নাটোরের সিংড়ার তাজপুর গ্রামে জন্মগ্রহণ করেন। তার পিতা ঘাসিউল্লা ও মাতা আজজান বিবি।

রাজনৈতিক জীবন
-------------

আশরাফুল ইসলাম ছিলেন সিংড়া থানার আওয়ামীলীগের প্রতিষ্ঠাতা সভাপতি ও নাটোর মহকুমা আওয়ামীলীগের প্রতিষ্ঠাতা সদস্য। ১৯৪৪-১৯৫০ মেয়াদে তিনি ইটালী ইউনিয়ন বোর্ড়ের নির্বাচিত প্রেসিডেন্ট ছিলেন। ১৯৬৬-১৯৭১ মেয়াদে তিনি বৃহত্তর রাজশাহী জেলা আওয়ামীলীগের সাধারণ সম্পাদক ছিলেন। ১৯৬৬-১৯৭১ মেয়াদে তিনি নাটোর মহকুমা আওয়ামীলীগের সভাপতি ছিলেন।

আশরাফুল ১৯৭০ সালে আওয়ামীলীগের মনোনয়নে তৎকালীন প্রাদেশিক পরিষদে এবং ১৯৭৩ সলে জাতীয় সংসদ সদস্য নির্বাচিত হন। ১৯৭১ সালে মুক্তিযুদ্ধ চলাকালীন মুজির নগর প্রশাসনে জোনাল এড মিনিষ্ট্রেটিভ কাউন্সিলের (পশ্চিম জোন-২) চেয়ারম্যান ছিলেন।

১৯৭৫ সালে বঙ্গবন্ধু বাকশাল গঠন করলে আশরাফুল ইসলাম নাটোর জেলা বাকশালের সম্পাদক মনোনীত হন। বঙ্গবন্ধু নিহত হলে তিনি ৩ বছর ৩ মাস কারা ভোগ করেন।

তিনি দৈনিক ইত্তেফাক, বাংলার বাণী ও দৈনিক দেশ পত্রিকায় নাটোর প্রতিনিধি হিসেবে কাজ করেন। নাটোর প্রেস ক্লাবের তিনি সভাপতি এবং সিংড়া প্রেস ক্লাবের প্রতিষ্ঠাতা সভাপতি ছিলেন।

মৃত্যু
------

আশরাফুল ইসলাম ৮ মার্চ ১৯৯১ সালে মৃত্যুবরণ করেন।

তথ্যসূত্র
---------

1. 1 2 3 4 5 6 7 8  "প্রখ্যাত ব্যক্তিত্ত্ব, আশরাফুল ইসলাম প্রাক্তন এম. পিনা, টোর -৩ (সিংড়া), সাবেক রাজশহী-১৬ (সিংড়া)"। *বাংলাদেশ জাতীয় তথ্য বাতায়ন*। ১৫ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০২০।
2. ↑  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
একটি বাঙালি কনের আলতা রাঙা হাত
**আলতা** (**বেঙ্গল রোজ** নামেও পরিচিত) এক ধরনের তরল লাল রঙ যা হাত এবং পায়ে প্রয়োগ করা হয়, এটি মূলত ভারতীয় উপমহাদেশে, বিশেষত বাংলাদেশে এবং ভারতের পূর্ব প্রদেশগুলিতে যেমন: পশ্চিমবঙ্গ,বিহার ও ওড়িশায় ব্যবহার করা হয়। এটি মূলত বিবাহ ও বিভিন্ন অনুষ্ঠান উপলক্ষে তুলোর সাহায্যে প্রয়োগ করা হয়। বিশেষ করে পহেলা বৈশাখ, পহেলা ফাল্গুন, গায়ে হলুদ, বিয়ে, সাংস্কৃতিক অনুষ্ঠানে সব বয়সের মেয়েরাই আলতা পরতে পছন্দ করে। লাল পাড়ের শাড়ির সঙ্গে লাল টিপ, কাঁচের চুড়ির সঙ্গে পায়ে আলতা বাঙালি নারীর শাশ্বত সৌন্দর্য। আগের দিনে গাঁয়ের বধূরা আলতারাঙা পায়ে পালকি চড়ে নতুন সংসারে পা রাখত। প্রথম দিকে আলতা পাতা বা পানের রস থেকে আলতা তৈরি হতো, যদিও পরবর্তীতে পান পাতার বদলে এটি জতু দিয়ে তৈরি হতো এবং বর্তমানে লাক্ষার নির্যাস অথবা কৃত্রিম রঙের মাধ্যমে তৈরি করা হচ্ছে। আলতার তাৎপর্য হলো, এটি রক্তের সাথে সাদৃশ্যপূর্ণ, যা প্রাচুর্য এবং সমৃদ্ধির প্রতীক। এটি সাজসজ্জার একটি সহজ প্রয়োগ, যদিও আলতা দিয়ে জটিল নকশা করা অসম্ভব। আলতা দিয়ে তুলি সহকারে খুব সহজেই রঙ করা যায় যা যে কোনও ব্যক্তি দ্বারা সাধিত হতে পারে এবং এটির জন্য শৈল্পিক দক্ষতার প্রয়োজন হয় না।

আরো দেখুন
---------

* সিঁদুর
* মেহেদি

তথ্যসূত্র
---------

1. ↑  "আলতা"। *দৈনিক কালের কন্ঠ*। সংগ্রহের তারিখ ৫ মে ২০২০।
**আসিয়া ইসহাক** একজন পাকিস্তানি মহিলা রাজনীতিবিদ। তিনি পাক সারজামিন পার্টির প্রতিষ্ঠাতা সদস্য এবং একজন সক্রিয় কর্মী। এর আগে তিনি ২০১৪ সাল পর্যন্ত পারভেজ মোশাররফের সভাপতিত্বে নিখিল পাকিস্তান মুসলিম লীগের তথ্য সম্পাদক হিসাবে দায়িত্ব পালন করেছিলেন এবং এপিএমএল এর কেন্দ্রীয় তথ্যসচিব হিসেবে দায়িত্ব পালন করেছেন।

প্রাথমিক জীবন
-------------

আসিয়া ১৯৭০ সালের ২০ আগস্ট পাকিস্তানের সিন্ধু প্রদেশের করাচি শহরে একটি শিক্ষিত মুসলমান পরিবারে জন্মগ্রহণ করেছিলেন। তিনি মোহাম্মদ ইসহাক সিদ্দিকীর কন্যা, যে ভারত-পাকিস্তান বিভক্তির সময় ভারতের উত্তর প্রদেশ থেকে পাকিস্তানে এসেছিল।

তিনি কুলসুম বাই বিমানবন্দর মডেল বালিকা বিদ্যালয় ও মালির ক্যান্টনমেন্ট সরকারি বিজ্ঞান কলেজ থেকে মাধ্যমিক ও উচ্চ মাধ্যমিক পাশ করার পর করাচি বিশ্ববিদ্যালয় থেকে ফার্মেসিতে স্নাতক করেন।

রাজনৈতিক জীবন
-------------

২০০২ সালে আসিয়া পাকিস্তান তেহেরিক-ই-ইনসাফ (পিটিআই) দলে যোগ দেন এবং ২০০২ সাধারণ নির্বাচনে প্রতিদ্বন্দ্বিতা করেন। তিনি ২০০২-২০০৬ সাল পর্যন্ত পিটিআইয়ের সিইসি ও কোর কমিটির সদস্য ছিলেন।

২০০৭ সালে তিনি পাকিস্তান মুসলিম লীগে (কা) যোগ দেন। সেখানে তিনি চৌধুরী সুজাত হোসেনের নেতৃত্বাধীন দলের মহিলা শাখা সাধারণ সম্পাদক ছিলেন। ২০১২ সালে পিএমএল (কা) ত্যাগ করেন।

২০১২ থেকে ২০১৪ পর্যন্ত আসিয়া নিখিল পাকিস্তান মুসলিম লীগের তথ্য সম্পাদক ও কেন্দ্রীয় কার্যনির্বাহী কমিটির সদস্য ছিলেন।

২০১৬ সালের ২৫ মে আসিয়া পাক সারজামিন পার্টিতে প্রতিষ্ঠিতা সদস্য হিসেবে যোগ দেন। সৈয়দ মোস্তফা কামালের নেতৃত্বে জাতীয় পর্যায়ে দলকে স্বীকৃতি দিতে সক্রিয়ভাবে কাজ করছেন।

তথ্যসূত্র
---------

1. ↑  Ishaque, Aasia। "Politician"। ১৪ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৪।
2. ↑  Ishaque, Aasia। "Awami Web"। *awamiweb.com*। AwamiWeb.com। সংগ্রহের তারিখ ১৩ জানুয়ারি ২০১৪।
3. ↑  Ishaque, Aasia। "PPI"। *ppinewsagency.com*। Pakistan Press International। সংগ্রহের তারিখ ১৩ জানুয়ারি ২০১৪।
4. ↑  Ishaque, Aasia। "Lahore World"। *lahoreworld.com*। LahoreWorld.com। সংগ্রহের তারিখ ১৩ জানুয়ারি ২০১৪।
5. ↑  "Musharraf party to boycott Pakistan election"। *Al Jazeera English*। ৩ মে ২০১৩। সংগ্রহের তারিখ ১৬ জানুয়ারি ২০১৪।
6. ↑  "Aasia Ishaque and 16 Other members joined Pak Sar Zameen Party"। *Sach News*। ২৫ মে ২০১৬। সংগ্রহের তারিখ ২৩ নভেম্বর ২০১৭।
**আহমেদ সিদ্দীক** হলেন একজন ভারতীয় চলচ্চিত্র অভিনেতা এবং লেখক যিনি মূলত মালায়ালম চলচ্চিত্র শিল্পে ​​কাজ করে থাকেন। তিনি উদয় এ্যানান্থন এর মৃত্যুঞ্জয়ম চলচ্চিত্রে চিত্রনাট্য দেয়ার মাধ্যমে ২০০৯ সালে একজন চিত্রনাট্যাকার হিসেবে আত্মপ্রকাশ করেন যেটি হল কেরালা চলচ্চিত্র "কেরালা ক্যাফে" এর চতুর্থ খন্ড।

তিনি "সল্ট এন পেপার" চলচ্চিত্রে কে.টি. মিরাস ভূমিকায় অভিনয়ের জন্য জনপ্রিয় হয়ে ওঠেন। এছাড়াও তিনি নায়কের একজন ঘনিষ্ঠ সহায়তাকারী বন্ধু হিসেবে "থাত্তাথিন মারায়াথু" চলচ্চিত্রে মুস্তফা ভূমিকায় অভিনয় করেন। তিনি আশিক আবু পরিচালিত চলচ্চিত্র "গ্যাংস্টার" এর চিত্রনাট্য লিখেছেন। উক্ত চলচ্চিত্রটিতে প্রধান চরিত্রে অভিনয় করেছেন জনপ্রিয় চলচ্চিত্রাভিনেতা মাম্মূত্তী। তবে ছবিটি নানান জটিলতার কারণে এখনও পর্যন্ত মুক্তি পায়নি।

চলচ্চিত্রের তালিকা
------------------

### অভিনেতা হিসাবে

| বছর | চলচ্চিত্র | পরিচালনা | ভূমিকা |
| --- | --- | --- | --- |
| ২০১১ | *সল্ট এন পেপার* | আশিক আবু | কে.টি. মিরাশ |
| ২০১২ | *থাত্তাথিন মারায়নথু* | ভিনেথ শ্রীনিবাসন | মুস্তফা |
| ২০১৩ | *লেফট রাইট লেফট* | অরুন কুমার অরবিন্দ | জেসন ফার্নান্দেজ |
| ২০১৪ | *প্রেইজ দ্যা লর্ড* | শিবু গঙ্গাধরন | শ্যামকুট্টি |

### চিত্রনাট্যকার হিসেবে

| বছর | চলচ্চিত্র | পরিচালনা |
| --- | --- | --- |
| ২০০৯ | *মৃত্যুঞ্জয়ম* *কেরালা ক্যাফে* এর খন্ড | উদয় এ্র্যানান্থন |
| ২০১৪ | *গ্যাংস্টার (২০১৪ চলচ্চিত্র)* | আশিক আবু |

তথ্যসূত্র
---------

1. 1 2 3  "Ahmed Sidhique to write for Gangster"। Times of India। ২০১১-০৯-২৩। ২০১৩-০১-২৬ তারিখে মূল থেকে আর্কাইভ করা। সংগ্রহের তারিখ ২০১৪-০৫-১১।

বহিঃসংযোগ
---------

* ইন্টারনেট মুভি ডেটাবেজে আহমেদ সিদ্দীক (ইংরেজি)
গ্রিক পুরাণে, **ঈপিটাস** (Aepytus) ( প্রাচীন গ্রিক : Αἵπυτος) ছিলেন আর্কাডিয়ার রাজাএবং হিপ্পোথুয়াসের পুত্র।

পূর্বপুরুষ
----------

ঈপিটাসের পিতামহ সারসিয়ন ছিলেন অর্কোমেনাসের রাজা আর্গিনাসের পুত্র আগামিডিসের। সার্সিয়নের পুত্র ছিলেন হিপ্পোথুয়াস। ক্যালডনীয় শূকর বধের জন্য মেলিজার যে বীরদের একটি দল পরিচালনা করেছিলেন তার মধ্যে হিপ্পোথুয়াস ছিলেন। পরবর্তিতে ট্রয়ের যুদ্ধে আর্কাডিয়ার রাজা আগাপিনর গ্রিকদের পক্ষে অংশগ্রহণ করেছিলেন। ফিরে আসার সময় তিনি সাইপ্রাসের তীরের নিকট ঝড়ে আটকা পড়েন এবং ফলে তিনি আর্কাডিয়ায় ফিরে না এসে সাইপ্রাসেই পাফস নামে এক নতুন নগর স্থাপন করে সেখানে থেকে যান। রাজা আগাপিনর আর্কাডিয়ায় ফিরে না আসার ফলে হিপ্পোথুয়াস আর্কাডিয়ার রাজা হন। হিপ্পোথুয়াসের মৃত্যুর পর তার পুত্র দ্বিতীয় ঈপিটাস আর্কাডিয়ার রাজা হন।

পুরাণ
-----

আগামেমনন পুত্র ওরেস্টেস যখন এক ওরাকল বা ভবিষ্যৎকথকের কথা শুনে মাইসিনি ত্যাগ করে আর্কাডিয়ায় বসতি স্থাপন করেন, তখন ঈপিটাস আর্কাডিয়ার রাজা ছিলেন। মান্টিনিয়ায় একটি মন্দির ছিল যার নিয়ম অনুসারে কোন মরণশীল মানুষ সেখানে প্রবেশ করতে পারবে না। ঈপিটাস এই নিয়ম না মেনে মন্দিরে প্রবেশ করলে তিনি তৎক্ষণাৎ অন্ধ হয়ে যান, এবং খুব দ্রুত মৃত্যু বরণ করেন। তার স্থলাভিষিক্ত হন তার পুত্র সিপসেলাস। পরবর্তীতে সিপসেলাসের নাতির নামও ঈপিটাস রাখা হয়।

পুরাণ অনুসারে ঈপিটাস বিওটিয়া অঞ্চলের অরকোমেনাস এর রাজা অরকোমেনাস, প্রেসবন প্রমুখ রাজার বংশধর। বিওটিয়ার মত ঈপিটাসের রাজ্য আর্কাডিয়াতেও "অর্কোমেনাস" নামে একটি প্রাচীন শহর ছিল যা থুসিডাইডিসের বর্ণনায় উঠে এসেছে। প্রত্নতাত্ত্বিক খননকার্যের মাধ্যমে এই নগরের ভগ্নাবশেষ উদ্ধার করা হয়েছে। বিওটিয়ার অরকোমেনাসের সাথে পার্থক্য করার জন্য একে আর্কাডীয় অরকোমেনাস বলা হয়। পুরাণ অনুসারে ঈপিটাস যে ম্যান্টিনিয়ার মন্দিরে প্রবেশের কারণে মারা যান, সেই ম্যান্টিনিয়ার নিকটেই এই প্রাচীন নগরীর অবস্থান ছিল।

টীকা
----

1. ↑  Pausanias, *Graeciae Descriptio* 8.5.4
2. ↑  Pausanias, *Graeciae Descriptio* 8.45.6
3. ↑  Pausanias, *Graeciae Descriptio* 8.5.3
4. ↑  Edward Dodwell, *Classical Tour*, vol. ii. p. 425, *seq.*; Leake, *Morea*, vol. iii. p. 99, *seq.*; Boblaye, *Récherches*, p. 149; Curtius, *Peloponnesos*, vol. i. p. 219, *seq.*

তথ্যসূত্র
---------

* পৌষানিয়াস, *গ্রীসের বিবরণ* সহ ইংরেজি অনুবাদ ডাব্লুএইচএস জোন্স, লিট। ডি, এবং এইচএ অর্মেরোড, এমএ, ৪ খণ্ডে প্রকাশিত। কেমব্রিজ, এমএ, হার্ভার্ড বিশ্ববিদ্যালয় প্রেস; লন্ডন, উইলিয়াম হাইনম্যান লিমিটেড 1918। পার্সিয়াস ডিজিটাল লাইব্রেরিতে অনলাইন সংস্করণ
* *পৌষানিয়াস*, *গ্র্যাসিয়া বর্ণন।* ৩ *খণ্ড,* লাইপজিগ, টুবনার 1903। পার্সিয়াস ডিজিটাল লাইব্রেরিতে গ্রীক পাঠ্য উপলভ্য ।
**আরব লিগের পতাকায়** আরব লীগের মোহরাঙ্কিত সবুজ ব্যানার রয়েছে। বাইশটি চেইন সংযোগ, পতাকাটি চালুর সময়ে লীগের বাইশটি সদস্যকে উপস্থাপন করে। স্ক্রিপ্টটিতে সংগঠনের নাম দেয়া হয়েছে: "লিগ অব আরব স্টেটস"।

আরব লীগের জন্য আরও বেশ কয়েকটি পতাকা রয়েছে। সাধারণত আরব লীগের শীর্ষ সম্মেলনে যে পতাকা দেখা যায়: বৈরুতের আরব লিগের শীর্ষ সম্মেলনে (২০০২) সামিটের সভাপতির জন্য শ্বেত পটভূমিতে একটি রঙ-উল্টানো আরব লীগের পতাকা স্পষ্টভাবে দেখা গিয়েছে।

পুরানো আরব লীগের পতাকাগুলিতে লাল বা কালো রঙের চেইন বা শৃঙ্খল রয়েছে, সবুজ বা সাদা ক্রিসেন্টের সাথে কালো বা সোনালি আরবী লিপি, সাধারণত ১৯৫০ থেকে ১৯৭০ সাল পর্যন্ত গৃহীত হয়েছিল।

ইতিহাস
------

পতাকাটি ১৯৪৫ সালের ৮ মার্চ সংগঠনের জাতীয় পতাকা হিসাবে গৃহীত হয়েছিল। পতাকাটির মূল স্রষ্টা অজানা। পতাকাটি আলজেরিয়া, বাহরাইন, জিবুতি, মিশর, ইরাক, জর্ডান, কুয়েত, লেবানন, লিবিয়া, মরিশানিয়া, মরোক্কো, ওমান, প্যালেস্তাইন, কাতার, সৌদি আরব, সোমালিয়া, সুদান, সিরিয়া, তিউনিসিয়া, ইয়েমেন, সংযুক্ত আরব আমিরাতের জন্য সরকারি পতাকা হিসাবে কাজ করে।

বর্ণনা
------

পতাকাটিতে সবুজ পটভূমিতে পতাকার মাঝখানে চিত্রিত আরব লীগের প্রতীকের একটি পরিবর্তিত সংস্করণ রয়েছে। প্রতীকটির বাইশটি চেইন সংযোগ লিগের বাইশ দেশের সদস্যদের প্রতিনিধিত্ব করে।

অন্যান্য পতাকা
--------------

* আরব লিগের পতাকা মানচিত্রআরব লিগের পতাকা মানচিত্র
* জর্ডানের আম্মানে পতাকা উত্তোলন করা হয়েছে।জর্ডানের আম্মানে পতাকা উত্তোলন করা হয়েছে।

আরও দেখুন
---------

* প্যান আরব রং
* আরব বিদ্রোহের পতাকা
* আরব লিগ

তথ্যসূত্র
---------

1. ↑  "Arab League Flags from The World Flag Database"। *www.flags.net*। সংগ্রহের তারিখ ২০১৬-১০-২০।